projecte-aina/catalan_government_crawling huggingface dataset:
Ambdós organismes han signat un acord de col·laboració per intercanviar informació sobre la presència empresarial en mercats exteriors, organitzar jornades de formació per detectar oportunitats de negoci i per participar en missions empresarials i fires arreu del món.
ACCIÓ –l'agència per a la competitivitat de l'empresa del Departament d'Empresa i Coneixement- i l'Il·lustre Col·legi de l'Advocacia de Barcelona ( ICAB ) han signat aquest dimecres un acord de col·laboració per impulsar la internacionalització de les empreses del sector dels serveis jurídics.
El conseller delegat d'ACCIÓ, Joan Romero, i la degana de l'ICAB, Maria Eugènia Gay, han signat el document, que preveu la col·laboració entre ambdues entitats en l'intercanvi d'informació sobre la presència empresarial en mercats exteriors
–principalment de l'àmbit jurídic-, així com la celebració de jornades de formació per detectar oportunitats de negoci al món i l'organització de missions empresarials i fires.
D'aquesta manera, ACCIÓ posarà a disposició de l'ICAB els seus programes i instruments d'impuls a la internacionalització, així com la seva xarxa de 40 Oficines Exteriors de Comerç i Inversions, des d'on es dissenyaran plans d'actuació específics per a cada mercat.
En el marc de la signatura de l'acord, l'ICAB ha celebrat aquest dimecres a la seva seu l'Acte per a la internacionalització de l'advocacia barcelonina, que ha comptat amb la presència del conseller delegat d'ACCIÓ, Joan Romero, i de la directora de la Unitat d'Internacionalització d'ACCIÓ, Cristina Serradell.
L'acord preveu l'intercanvi d'informació sobre la presència empresarial en mercats exteriors i la celebració de jornades de formació i altres activitats per detectar oportunitats de negoci al món
Es tracta d'una prova pilot d'ACCIÓ en el marc de la xarxa Enterprise Europe Network (EEN) de la Comissió Europea
El projecte ScaleCat d' ACCIÓ –l'agència per a la competitivitat de l'empresa depenent del departament d'Empresa i Coneixement de la Generalitat– en el marc de la xarxa Enterprise Europe Network (EEN) que s'engloba en el programa europeu COSME ha tancat la seva primera edició.
La iniciativa ha tingut per objectiu accelerar durant 18 mesos el creixement de cinc empreses dins del mercat únic europeu.
Entre les startups participants es troben Watchity, Boot&Work, AEInnova i BroomX, que han comptat amb serveis de mentoring i coaching individualitzat, capacitació i assessorament en fiscalitat i contractació internacional i suport en la recerca de finançament.
A més han participat en reunions de netw orking amb socis potencials per internacionalitzar-se als mercats d'Europa que més s'ajusten als seus projectes empresarials.
De fet, les startups han treballat conjuntament amb les oficines d'ACCIÓ per buscar acords comercials internacionals i impulsar els seus processos d'expansió.
L' EEN és una xarxa de la Comissió Europea de suport a l'empresa, que a Catalunya lidera ACCIÓ en consorci amb la Cambra de Barcelona i el Consell General de Cambres de Catalunya.
Durant el període 2017-2018 la xarxa ha ofert el seu suport a més de 2.400 pimes per innovar i internacionalitzar-se.
Les empreses seleccionades han participat en reunions de networking amb socis potencials per internacionalitzar-se als mercats d'Europa que més s'ajusten als seus projectes empresarials
Amb aquestes incorporacions, ja són 84 les entitats catalanes amb el segell TECNIO entre grups de recerca, universitats, centres tecnològics, instituts hospitalaris i enginyeries i empreses de base tecnològica
La Generalitat de Catalunya, a través d'ACCIÓ –l'agència per a la competitivitat de l'empresa, depenent del Departament d'Empresa i Coneixement–, ha acreditat 6 centres R+D+i catalans amb el segell TECNIO.
L'acreditació té com a objectiu identificar aquells agents tecnològics més qualificats i amb experiència en projectes empresarials per tal de visibilitzar-los de cara a les empreses i així impulsar la transferència tecnològica a Catalunya.
Amb aquestes incorporacions, TECNIO ja suma 84 entitats homologades entre grups de recerca, universitats, centres tecnològics, instituts hospitalaris i enginyeries i empreses de base tecnològica.
En concret, els nous agents acreditats són:
El segell TECNIO permet que pimes i empreses puguin trobar les entitats que ofereixen tecnologia diferencial per tal que el teixit productiu català pugui accedir a tecnologies innovadores per resoldre necessitats tecnològiques en els seus projectes, productes i serveis.
De la seva banda, per als centres tecnològics és una oportunitat per arribar a nous socis i proveïdors tecnològics i accedir a programes internacionals d'R+D+i.
Per als centres tecnològics, TECNIO és una oportunitat per arribar a nous socis i proveïdors tecnològics i accedir a programes internacionals d'R+D+i
Més de 17.000 emprenedors, inversors i corporacions tecnològiques de tot el món assiteixen al congrés, que compta amb la participació de directius d'empreses com Google, Booking, Ford o WeTransfer
Una delegació de 8 startups catalanes ha viatjat a Amsterdam per participar fins avui al The Next Web, un dels esdeveniments d'emprenedoria de referència a tot Europa, en el marc d'una missió organitzada per ACCIÓ –l'agència per a la competitivitat de l'empresa depenent del Departament d'Empresa i Coneixement de la Generalitat- a través de l'Oficina Exterior de Comerç i d'Inversions a Amsterdam.
L'objectiu és que les empreses emergents catalanes guanyin visibilitat i notorietat i es connectin amb l'ecosistema emprenedor europeu.
Així, les empreses emergents seleccionades presenten els seus projectes davant de més de 17.000 assistents entre emprenedors, inversors i potencials socis i clients com els directors de grans corporacions, a més connectar-se a l'ecosistema emprenedor europeu.
A l'edició d'enguany, The Next Web compta amb ponències de directius d'empreses i desenvolupadors tecnològics de rellevància mundial com Sandy Fershee, de Ford Motor Company; Jonathan Rochelle, de Google; Gillian Tans, de Booking, o Gordon Willoughby, de WeTransfer.
Les startups catalanes que assisteixen a la fira són bnc10, BusUp, Elma, Stayforlong, Socourt, StockCrowd, TeamEQ i Venvirotech Biotechnology, que pertanyen a sectors com els esports, els viatges, les fintech o els recursos humans, entre d'altres.
The Next Web i ACCIÓ han col·laborat en la selecció i revisió del pitch de les empreses catalanes que hi assisteixen.
Més de 1.300 startups a Catalunya
Les empreses emergents que participen en aquesta missió formen part de les més de 1.300 startups identificades pel directori Barcelona & Catalonia Startup Hub elaborat per ACCIÓ, que a nivell agregat generen prop de 14.000 llocs de treball.
De fet, des d'ACCIO es treballa en tres eixos estratègics per a les empreses emergents: la seva acceleració, la connexió internacional amb d'altres ecosistemes avançats i la promoció de Catalunya com a hub internacional de startups.
A Catalunya hi ha més de 1.300 startups que generen prop de 14.000 llocs de treball segons el Barcelona & Catalonia Startup Hub d'ACCIÓ
Una desena d'empreses catalanes del sector foodservice han viatjat aquesta setmana a Milà amb l'objectiu de detectar noves tendències en aquest àmbit així com oportunitats de negoci individuals i també per al Clúster Foodservice.
El contacte amb companyies italianes del mateix sector les ha ajudat a conèixer altres projectes empresarials més sofisticats i noves formes de treball en xarxa.
La missió ha aprofitat l'entorn de l'EXPO Milano i de la fira HOST per organitzar aquestes reunions
Les empreses que s'han desplaçat a Itàlia formen part del Clúster Foodservice i són Audensfood, Campos Estela, Carns Romeu, Fòrum Gastronòmic, IRTA, Serhs, Sighore i Tupinamba, a més del mateix clúster.
Durant la missió, les empreses catalanes han visitat l'Expo Milano 2015 i han aprofitat l'exposició universal per reunir-se amb companyies italianes del sector com Costa Group, Eataly, Milanocucina o Slowfood, i amb l'associació Italia di Gusto que promociona els productes alimentaris selectes d'Itàlia.
El Clúster Foodservice de Catalunya, que treballa per incorporar-se al programa Catalonia Clusters de la Generalitat, està format per 37 empreses del sector foodservice que comprèn tota la cadena de valor.
El Clúster té com a objectiu posicionar-se com un referent del seu àmbit al nostre país i treballa per promoure la competitivitat i el creixement del sector.
Això ho fa mitjançant la creació de sinèrgies entre els diferents agents de la indústria foodservice, en àmbits com la internacionalització, la promoció i notorietat de les marques o la innovació, entre d'altres.
Com a principals reptes estratègics del clúster es contemplen la intel·ligència de mercat (coneixement del mercat/consumidor i de les tendències), el màrqueting digital, el pla d'internacionalització del foodservice, l'economia circular, la formació i la millora de les operacions.
Alguns d'aquests reptes es treballaran en la propera actuació que té el clúster Foodservice de Catalunya el proper 17 de novembre en el marc del Fòrum Gastronòmic de Girona.
El Clúster Foodservice de Catalunya organitza una missió a Milà per iniciar noves vies de col·laboració amb empreses italianes
La directora general d'Indústria i consellera delegada d'ACCIÓ, Núria Betriu, ha participat aquest dimarts al matí a Barcelona en la inauguració de la fira Advanced Factories.
La directora general d'Indústria i consellera delegada d'ACCIÓ, Núria Betriu, ha participat aquest dimarts al matí a Barcelona en la inauguració de la fira Advanced Factories, especialitzada en innovació, automatització i indústria 4.0.
L'esdeveniment, que compta amb 200 expositors, preveu l'assistència de 9.000 professionals de 25 països per compartir coneixements i experiències en l'àmbit de la digitalització i el seu impacte a la indústria.
Durant la seva intervenció, Betriu ha destacat que " actualment la indústria representa el 20% del nostre PIB, però tenim els actius no només per liderar el pes de la indústria al sud d'Europa, sinó per contribuir al model que volem: una indústria digital basada en el valor afegit, la sostenibilitat, l'economia circular, el talent, la innovació i la internacionalització ".
La directora general d'Indústria ha assegurat que " podem liderar aquesta revolució industrial al sud d'Europa: tenim els ingredients, l'ambició col·lectiva i el suport públic al lideratge privat ", que s'articulen a través del Pacte Nacional per la Indústria.
De la seva banda, el director general de Promoció Econòmica, Competència i Regulació de la Generalitat, Albert Castellanos, ha subratllat que " des de Catalunya hem de ser capaços d'apropar aquesta revolució industrial a les pimes de tot el país ".
L'acte també ha comptat amb la participació del segon tinent d'Alcalde de l'Ajuntament de Barcelona, Jaume Collboni, el president d'Eurecat, Xavier Torra, i el director d'Advanced Factories, Albert Planas, entre d'altres.
El congrés, organitzat per Eurecat –acreditat amb el segell TECNIO d'ACCIÓ- i NEBEXT, se celebra fins aquest dijous al Centre de Convencions Internacional de Barcelona.
Núria Betriu: "Apostem per una indústria digital basada en el valor afegit, la sostenibilitat, el talent, la innovació i la internacionalització"
Es tracta d'un dels actes del cicle de xerrades organitzat pel Govern que servirà per elaborar un Pla Nacional en resposta a la resolució aprovada per Nacions Unides en l'àmbit del desenvolupament sostenible, l'Agenda 2030.
Durant la seva intervenció, Baiget ha assegurat que " la sostenibilitat ha de deixar de ser un adjectiu per ser un substantiu " i que és " una política transversal en totes les activitats que es fan des del Govern ".
En un context de canvi com el que suposa la digitalització i la indústria 4.0, el conseller ha subratllat que " l'empresa és un conjunt molt ric d'interrelacions entre directius, empresaris, treballadors i l'entorn en el qual treballen: no podem parlar d'empresa com un ens abstracte i independent, sinó dels efectes que té sobre el territori i les persones".
En aquest sentit, ha destacat, els efectes no són només "si ha de contaminar més o menys, sinó també sobre si els sous o els impostos que es paguen són o no adients".
L'acte, que ha tingut lloc al Museu i Centre d'Estudis de l'Esport Dr.
Melcior Colet, també ha comptat amb la participació del secretari general d'Empresa i Coneixement, Xavier Gibert, la directora general d'Indústria i consellera delegada d'ACCIÓ, Núria Betriu, i el director executiu d'ACCIÓ, Joan Romero, entre d'altres autoritats.
El 25 de setembre de 2015, l'Assemblea General de Nacions Unides va aprovar la resolució 'Transformar el nostre món: l'Agenda 2030 per al Desenvolupament Sostenible', que conté 17 objectius i 169 fites global a assolir en l'horitzó de l'any 2030.
El mes vinent, a Nova York, el Fòrum Polític d'Alt Nivell de Nacions Unides analitzarà els progressos realitzats en l'aplicació d'alguns objectius, entre els quals hi ha els que conformen l'eix de debat que s'abordarà demà.
El cicle l'impulsa i coordina el Departament d'Afers Exteriors, Relacions Institucionals i Transparència a través del Consell Assessor per al Desenvolupament Sostenible (CADS), la Direcció General d'Afers Multilaterals i Europeus i la Direcció General de Cooperació al Desenvolupament.
El Govern mostra el seu compromís amb la sostenibilitat en l'àmbit de l'empresa
El conseller delegat d'ACCIÓ, Joan Romero, ha explicat aquest divendres que " invertir en economia circular implica negoci i innovació, dos aspectes que permeten a les empreses ser més competitives ".
Ho ha explicat durant la seva participació en la sessió Economia circular: competitivitat i reindustrialització organitzada per l'oficina de Barcelona del Club de Roma, en el marc del cicle 'Transformar l'economia combatent el canvi climàtic'.
L'economia circular defensa un model econòmic més sostenible, que prioritzi les energies renovables, aposti per l'eficiència energètica i faci un ús responsable dels recursos.
Segons dades de la Unió Europea, l'economia circular afavoreix la reducció de l'impacte ambiental i l'ús dels recursos, fet que, al seu torn, permet un estalvi potencial de 630.000 milions d'euros anuals a tota la industria europea.
En aquest context, Romero ha subratllat que " les empreses han d'invertir de forma sostenible en el temps perquè això es trasllada al seu compte de resultats i els permet ser més competitives ", una aposta responsable que també " afegeix valor a la marca i permet entrar en nous mercats ", especialment en un context en què el consumidor valora cada cop més els productes sostenibles i les empreses responsables.
El conseller delegat d'ACCIÓ ha recordat que si les empreses aposten per l'economia circular, no només obtindran beneficis a nivell de reputació i diferenciació, sinó que també els repercutirà en termes de competitivitat i innovació, gràcies a la optimització de recursos i materials, amb el consegüent augment de la rendibilitat, i a la introducció de tecnologia innovadora per canviar la forma de produir.
Romero també ha subratllat que " l'economia circular no només planteja un nou model productiu, sinó noves formes de relació entre empreses i també entre empreses i consumidors ", tant en el cas de les grans companyies com en el de les pimes. "
L'economia circular és molt important socialment, ho és com a motor d'innovació, però també com a element de competitivitat empresarial ", ha afegit.
Durant l'acte, el conseller delegat d'ACCIÓ ha presentat el Mapa de l'oferta d'Economia Circular a Catalunya, que ha identificat prop de 400 empreses catalanes que ja ofereixen solucions concretes en l'àmbit de l'economia circular, el 91% de les quals son pimes.
Segons aquest estudi d'ACCIÓ, les empreses que ja incorporen l'economia circular als seus negocis donen feina a gairebé 70.500 professionals, tenen una facturació agregada d'11.038 milions d'euros (4.100 milions dels quals són conseqüència directa d'aquest model alternatiu) i més de la meitat d'aquestes entitats exporten.
Actors com les startups, els centres tecnològics o els clústers també juguen un rol destacat en l'economia circular a Catalunya, fet que posa de manifest que es tracta d'un ecosistema ric i en constant creixement.
Romero també ha subratllat que "l'economia circular no només planteja un nou model productiu, sinó noves formes de relació entre empreses i també entre empreses i consumidors"
El nou centre, ubicat al districte 22@, té per objectiu impulsar la innovació en l'àmbit de la robòtica i comptarà amb un showroom per presentar nous desenvolupaments en aquest camp.
Les empreses daneses Universal Robots i MiR han obert aquest dimecres a la tarda un hub de robòtica col·laborativa al districte 22@ de Barcelona.
L'objectiu de les noves instal·lacions és impulsar la innovació en l'àmbit de la robòtica i els robots mòbils, així com la creació de sinergies entre desenvolupadors, distribuïdors i fabricants.
Segons dades d'ACCIÓ, actualment hi ha 117 empreses daneses establertes a Catalunya.
Per al seu establiment a Catalunya, Universal Robots ha comptat amb el suport d'ACCIÓ –l'agència per a la competitivitat de l'empresa de la Generalitat de Catalunya, depenent del Departament d'Empresa i Coneixement-.
Aquestes noves instal·lacions, de 1.500 m 2, inclouran un showroom per presentar els nous desenvolupaments tecnològics en l'àmbit de la robòtica i les seves aplicacions, a més d'espais d'oficines.
El nou hub també acollirà formacions i trobades entre els principals actors del sector.
La directora general d'Indústria, Matilde Villarroya, que ha participat en l'acte d'obertura del nou centre, ha assegurat que aquest projecte posa de manifest que " Catalunya compta amb els actius que valoren les empreses estrangeres per invertir: una economia dinàmica, diversificada i internacionalitzada amb excel·lents infraestructures i un entorn de negocis innovador.
Així ho demostra el fet que més d'un miler d'empreses tecnològiques internacionals ja estan establertes actualment a Catalunya ". "
El projecte d'Universal Robots i MIR és molt rellevant per a l'economia catalana: la robòtica industrial és un factor clau en la transició cap a la indústria 4.0 i juga un rol molt important per al desenvolupament de la societat ", ha subratllat.
Per la seva banda, el President d'Universal Robots, Jürgen von Hollen, ha destacat que han optat " Barcelona perquè dona accés a recursos qualificats, capacitat per atraure talent de tot el món, una activitat empresarial vibrant i bones infraestructures ".
Amb seu central a Odense (Dinamarca) i una facturació anual de 234 milions d'euros a escala global, Universal Robots fabrica robots industrials per sectors com l'automoció i l'aviació, la sanitat i la indústria farmacèutica, el metall i els plàstics o la moda i el disseny, entre d'altres.
Fundada l'any 2005, l'empresa està present a Catalunya des de l'any 2014.
Universal Robots va ser adquirida, juntament amb MiR, pel grup Teradyne al 2015.
L'empresa danesa compta amb filials i oficines regionals als Estats Units, Alemanya, França, Itàlia, la República Txeca, Polònia, Turquia, Xina, Índia, Singapur, Japó, Corea del Sud, Taiwan i Mèxic.
En concret, Universal Robots ha rebut el suport de Catalonia Trade & Investment, l'àrea d'atracció d'inversions estrangeres d'ACCIÓ.
Universal Robots fabrica robots industrials per sectors com l'automoció i l'aviació, la sanitat i la indústria farmacèutica, el metall i els plàstics o la moda i el disseny
L'objectiu de l'ajut, que atorga ACCIÓ -l'agència per a la competitivitat de l'empresa depenent del Departament d'Empresa i Coneixement-, és fomentar la transferència de tecnologia a les pimes catalanes.
El Govern ha aprovat que ACCIÓ -l'agència per a la competitivitat de l'empresa, depenent del Departament d'Empresa i Coneixement de la Generalitat de Catalunya- atorgui una subvenció de 20 milions d'euros al centre tecnològic Eurecat i els seus centres adscrits.
L'ajut té l'objectiu d'impulsar la seva activitat com a centre tecnològic de referència i reforçar així la transferència tecnològica a Catalunya.
En concret, l'objectiu és que el centre tecnològic potenciï el desenvolupament de línies de recerca industrial pròpia per tal de generar tecnologia diferencial, que posteriorment incorporin les empreses catalanes per ser més competitives mitjançant serveis, contractes d'R+D+I, llicències de patents o creació de noves empreses de base tecnològica.
L'ajut s'emmarca dins de les diferents línies per garantir i desenvolupar polítiques de suport a la indústria i a l'empresa.
El centre Eurecat compta amb el segell TECNIO d'ACCIÓ, una acreditació que identifica els agents tecnològics més qualificats i amb experiència en projectes empresarials per tal que les empreses puguin identificar-los i impulsar, així, la transferència tecnològica a Catalunya.
Actualment 84 entitats catalanes compten amb aquest segell.
El centre potenciarà el desenvolupament de les línies de recerca industrial pròpia per generar tecnologia diferencial per a les empreses
La Generalitat de Catalunya, a través d'ACCIÓ -l'agència per a la competitivitat de l'empresa, depenent del Departament d'Empresa i Coneixement- organitza fins dimecres a Brussel·les una missió amb 21 entitats catalanes del Tercer sector social per explorar les oportunitats de fons europeus pel sector.
Es tracta de la missió més nombrosa d'entitats catalanes del tercer sector social organitzada per ACCIÓ.
Durant el viatge, tindran l'oportunitat de conèixer de primera mà les oportunitats financeres actuals i les tendències que sorgiran a la UE per al període 2021-2027.
Durant la missió, els participants es reuniran amb representants de la Comissió Europea per conèixer les característiques del fons social europeu i dels diferents programes d'innovació social com l'H2020 o el Programa de Drets, Igualtat i Ciutadania (REC).
També es tractaran les oportunitats de finançament a través del Fons europeu d'Inversions i es compartiran experiències amb d'altres organitzacions europees referents en la innovació social com EASPD i la xarxa REVES.
Aquesta és la sisena missió que ACCIÓ organitza exclusivament per a entitats del tercer sector social, que se suma a les que han tingut lloc a Brussel·les, en la primera edició, Colòmbia en dues ocasions, Xile i Argentina.
Aquesta és la sisena missió que ACCIÓ organitza exclusivament per a entitats del tercer sector social